open-index/open-wikipedia-markdown huggingface dataset:
זכויות להט"ב באקרוטירי ודקליה

**לסביות, הומואים, טרנסג'נדרים וביסקסואלים (להט"ב) בשטחה של [[אקרוטירי ודקליה]]** הבריטית מעבר לים שווים בחוק ברוב אותן זכויות כגון הטרוסקסואלים.

בשל היותן של אקרוטירי ודקליה בסיסים צבאים ריבונים, מעמדן של זכויות להט"ב באזורים מסוימים מעורפל ולא ברור. נישואים חד מיניים חוקיים בשטח מאז יוני 2014, על פי צו הנישואים מעבר לים אשר הוצא לאור באותה שנה, אך ורק לאנשי הצבא הבריטי. ברוב המקרים, חוקי אקרוטירי ודקליה הבריטים אינם חלים על 7,700 האזרחים הקפריסאים בשטחה.

## מעמד חוקי

פעילות הומוסקסואלית חוקית באקרוטירי ובדקליה מאז שנת 2000, על פי תיקון לפקודת החוק הפלילי. בשנת 2003, גיל ההסכמה הושווה הן לזוגות הומוסקסואלים והן לזוגות הטרוסקסואלים.

## הכרה במערכות יחסים חד מיניות
שותפויות אזרחיות חוקיות גם לזוגות חד מיניים, אם לפחות אחד מבני הזוג משרת בצבא הבריטי, מאז 7 בדצמבר 2005.

נישואים חד-מיניים באקרוטירי ודקליה חוקיים מאז 3 ביוני 2014. פקודה להכשיר נישואים חד מיניים אושרה על ידי המועצה המלכותית ב-28 באפריל 2014 ונכנסה לתוקף ב-3 ביוני. עם זאת, בשביל שזוג חד-מיני יתחתן בשטח, לפחות אחד מבני הזוג צריך לשרת בצבא הבריטי ובקשת נישואיהם צריכה להיות מאושרת על ידי מפקד הבסיס. הזוג הראשון אשר התחתן בטריטוריה היה סמל אלסטייר סמית' ואהרון ווסטון בבסיס צבאי בדקליה ב-10 בספטמבר 2016.

זוגות חד מיניים אזרחיים החיים בשטח אינם מסוגלים להינשא, מפני שהם נשלטים על פי חוקי קפריסין שאינם מכירים בנישואים חד מיניים נכון לשנת 2021. בשנת 1960, כאשר הרפובליקה של קפריסין הפכה לעצמאית, הכריזה הממלכה המאוחדת כי החוקים החלים על האוכלוסייה האזרחית יהיו זהים ככל האפשר לחוקי קפריסין. בדצמבר 2015 אושרה הכרה באיחוד אזרחי בקפריסין הן לזוגות חד-מיניים והן להטרוסקסואלים.

## הגנה מפני אפליה
באקרוטירי ודקליה קיים איסור על אפליה על רקע נטייה מינית בתעסוקה מאז 1 במרץ 2013.

מאז 1 בפברואר 2016, החוק הפלילי המקומי מפליל הסתה לאלימות או לשנאה על רקע נטייה מינית בעוד העונש על עבירה נע בין 3 שנות מאסר לקנס של 5,000 לירות.

## טבלת סיכום

## ראו גם
* זכויות להט"ב בקפריסין
* זכויות להט"ב בצפון קפריסין

## הערות שוליים

אקרוטירי ודקליה
אקרוטירי ודקליה
הארמייה ה-15 של כוחות האוויר והחלל למטרות מיוחדות

ממוזער|300x300 פיקסלים|דגל הארמייה ה-15 הוצג בשנת 2019.
**הארמייה ה־15 של כוחות האוויר והחלל למטרות מיוחדות** (ברוסית: **15-я армия воздушно-космических сил особого назначения**) הוא יחידה מבצעית בחיל החלל הרוסי. הארמייה נוסדה ב-1 בדצמבר 2011 כחלק מכוחות האוויר והחלל.

## משימות
**הארמייה ה-15 של כוחות האוויר והחלל למטרות מיוחדות** עוסקת בבקרה על ניהול חלליות במסלול, איתור שיגורים של טילים בין-יבשתיים בליסטיים ותצפית על החלל החיצון. פעולות אלה מתבצעות באמצעות תחנות מכ"ם של מערכת ההתראה מפני התקפות טילים מסוג 77Ya6 וורונז', דנייפר, דריאל, וולגה, כמו גם המתחם הרדיו-אופטי קרונה בקאראצ'אי-צ'רקסיה ובמתחם האופטו-אלקטרוני אורנן שבטג'יקיסטן. 

הארמייה מבצעת משימות שיגור חלליות למטרות שונות, תפעול חלליות למטרות צבאיות וחלליות ששוגרו במסגרת שיתוף פעולה בינלאומי ותוכניות יזמות מסחריות.

אחת המשימות העיקריות היא להבטיח את תפקודה התקין של מערכת הניווט גלונאס, המורכבת מ-24 לוויינים. בין המשימות החשובות ביותר הם השימוש במערכת זמן אחידה עבור אנשי משרד ההגנה של הפדרציה הרוסית.

מתחמי פיקוד ומדידה נפרדים (OKIK) של מרכז חלל הניסויי הראשי ממוקמים ברחבי רוסיה מקלינינגרד ועד קמצ'טקה. כל המידע המתקבל על ידי מתחמי הפיקוד והמדידה מהחללית מועבר למרכז השליטה בחלליות של קבוצת המסלולים הרוסית בקראסנוזנאמנסק לעיבוד, ניתוח וקבלת החלטות לגבי הנפקת פקודות שליטה לחללית.

באוקטובר 2021: סט חטיבה ראשון של מערכת טילי קרקע-אוויר S-500 הגיעה לשירות.

## מבנה
הארמייה מורכבת מ:
* מרכז החלל הניסויי הראשי על שם גרמן טיטוב (קרסנוזנאמנסק);
* המרכז הראשי להתראה מפני מתקפת טילים;
* המרכז הראשי למודיעין חלל

## קישורים חיצוניים

## הערות שוליים

קטגוריה:הכוחות המזוינים של הפדרציה הרוסית
קטגוריה:תוכנית החלל הרוסית
תחנת החלל המסחרית

ממוזער|תרשים החללית סויוז כשהיא עוגנת בתחנת החלל המסחרית.
**תחנת החלל המסחרית** היא תחנת חלל שפותחה על ידי חברת Orbital Technologies ותאגיד הטילים והחלל אנרגיה לתיירות בחלל ולמשימות מסחריות בהתאמה אישית. שיגור הרכיב הראשון תוכנן על גבי רכב השיגור סויוז הרוסי לתחילת 2016, אך הפרויקט בוטל לבסוף.

## מאפיינים
תוכנן כי המודול הראשון יהיה כ־20 קוב. בתחילה, התחנה תוכננה כמלון חלל שיורכב מארבעה תאים, שמסוגלים להכיל בו זמנית עד שבעה אנשים. הפרויקט נועד לספק לאפשר עגינה בו של חלליות רוסיות, אירופאיות, אמריקאיות וסיניות. בהשוואה לתחנת החלל הבינלאומית, שאינה מיועדת לאירוח נוח של תיירים, תוכנן כי מלון החלל יספק רמת נוחות מקובלת. הוא תוכנן להעביר תיירים לתחנה ולהחזירם באמצעות הסויוז עם ציוד שיסופק מחלליות המטען פרוגרס. במידת הצורך, התחנה נועדה לשמש מפלט לצוות תחנת החלל הבינלאומית במקרה של תאונה. במקרה שבו התחנה ריקה מאדם, תוכנן להשתמש במלון לניסויים שונים. מסלול הטיסה של מלון החלל נבחר תוך חישוב קרבתו לתחנת החלל הבינלאומית.

## פיתוח ובנייה
בשנת 2011 הוצגו מודלים של התחנה בתערוכה האווירית של מוסקבה, MAKS. תוכננה הרכבת יחידת בסיס של התחנה עד 2015. המודול הראשון תוכנן להיות משוגר למסלול בסוף 2015 - תחילת 2016 על רכב השיגור סויוז. החדשות האחרונות על פיתוח הפרויקט באתר הרשמי של החברה פורסמו בספטמבר 2010. עד 2015, הוכר כי הקמת תחנה מסחרית במסלול אינה סבירה מסיבות כספיות.

## מטרה
תוכנן להשתמש בתחנה לא רק לתיירות, אלא גם כפלטפורמה למחקר מדעי. בפרט, בחקר התגבשות חלבונים, עיבוד חומרים וחישה מרחוק של כדור הארץ.

## שירות
תוכנן כי לקוחות המלון יוכלו לבחור את סוג המיטה, אנכית או אופקית, תהיה להם הזדמנות להשתמש במקלחת, בניגוד לתחנת החלל הבינלאומית. תוכנן לספק מזון למלון עם חלליות מטען; במלון יהיה צורך רק לחמם אותו במיקרוגל, תוך איסור על משקאות אלכוהוליים. שהות של חמישה ימים במלון הייתה עולה 100 אלף ליש"ט, והעלות הכוללת הייתה עומדת על 500 אלף ליש"ט.

## משתתפי הפרויקט
לדברי מנהל החברה סרגיי קוסטנקו, היו משקיעים רוסים ואמריקאים. הוכרז על השתתפות בפרויקט של ארגונים כמו התאגיד הממלכתי לפעילות החלל "רוסקוסמוס", תאגיד החלל "אנרגיה", המרכז להפעלת תשתיות קרקע והמכון לבעיות ביו-רפואיות של האקדמיה הרוסית למדעים.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תוכנית החלל הרוסית
קטגוריה:פרויקטים הנדסיים שלא מומשו
Keras

**Keras** היא ספריית קוד פתוח המשמשת כ-API ל-TensorFlow.

עד גרסה 2.3 Keras תמכה בעוד ספריות בינה מלאכותית כגון Microsoft Cognitive Toolkit, Theano, ו-PlaidML, אך בגרסה 2.4 הפסיקה לתמוך בהן ועברה להתמקד ב-TensorFlow בלבד. Keras נוצרה תוך שימת דגש על ידידותיות למשתמש, גמישות ומודולריות כאשר המוטו שלה הוא "Keras הוא ממשק API המיועד לבני אדם, לא למכונות". Keras פותחה במקור כחלק מפרויקט ONEIROS (Open-ended Neuro-Electronic Intelligent Robot Operating System) והמפתח והמתחזק העיקרי שלה הוא פרנסואה צ'ולט.

## מאפיינים
Keras מכילה בתוכה אבני בניין נפוצות של רשתות עצביות מלאכותיות כגון שכבות, מייעלים (optimizers), פונקציות הפסד, מדדים לבדיקת המודל ודרכים לנהל דאטה. Keras תומכת בין השאר ברשת קונבולוציה, RNN ורשתות עצביות מלאכותיות בעזרת שכבות dropout, כינוס, אגרגציה ו-batch normalization.

## Keras ו-TensorFlow
בגרסה 1.1 נוספה ל-Keras TensorFlow בתור תת-ספריה מכיוון ש-TensorFlow נראתה מדי מאיימת ולא אינטואיטיבית, ו-Keras פתרה בעיה זאת כאשר היא שימשה כממשק יותר ידידותי ל-TensorFlow.

ב-2019, בעקבות ירידת אחוז השימוש ב-TensorFlow, רצתה גוגל, המפתחת של TensorFlow, לפתח ממשק חדש ידידותי יותר למשתמש וקל יותר להבנה. מכיוון ש-Keras כבר הייתה קיימת ואף צברה פופולריות, ויתרה גוגל על פיתוח ממשק שלם מחדש ופשוט הפכה את Keras לממשק של TensorFlow החל מגרסה 2.0. בנוסף, Keras ו-TensorFlow שתיהן ספריות קוד פתוח, שיקול נוסף שהטה את המאזניים לכיוון בחירה זאת.

## קוד
יצירת מודל בשם "generator" בעזרת Keras:
```python
generator = keras.Sequential(
  [
        keras.Input(shape=(latent_dim,)),
        layers.Dense(8 * 8 * 128),
        layers.Reshape((8, 8, 128)),
        layers.Conv2DTranspose(128, kernel_size=4, strides=2, padding="same"),
        layers.LeakyReLU(alpha=0.2),
        layers.Conv2DTranspose(256, kernel_size=4, strides=2, padding="same"),
        layers.LeakyReLU(alpha=0.2),
        layers.Conv2DTranspose(512, kernel_size=4, strides=2, padding="same"),
        layers.LeakyReLU(alpha=0.2),
        layers.Conv2D(3, kernel_size=5, padding="same", activation="sigmoid"),
    ],
 name="generator",
)
```


## הערות שוליים

קטגוריה:תוכנות בינה מלאכותית
קטגוריה:למידת מכונה
קטגוריה:ערכים שבהם תבנית אתר רשמי אינה מתאימה להוספה אוטומטית
שפעת כחולה

**שפעת כחולה** (באנגלית: **blue flu**) היא שביתה שבה מספר רב של שוטרים או עובדי ציבור יוצאים בו זמנית לחופשת מחלה.

השפעת הכחולה מקובלת בעיקר במדינות בארצות הברית בהן על פי החוק לשוטרים אסור לשבות. לעיתים הנושא מגיע לבית משפט, במטרה לחייב את השוטרים לעבור בדיקה רפואית שתוכיח את נחיצותה או אי-נחיצותה של חופשת המחלה. בניגוד לשביתות אחרות, ה"שפעת הכחולה" נוטה להיות קצרה וממוקדת.

## היסטוריה
המונח "שפעת כחולה" ומונחים דומים משמשים בעיקר כאשר איגודי העובדים השובתים עלולים להיענש בחומרה במקרה של שביתה רגילה. מונחים דומים מוכרים הם "slowdown" ו-"virtual work stoppage".

השביתה המשטרתית הגדולה הראשונה הייתה בשנת 1919, אז כ-80% משוטרי משטרת בוסטון יצאו לשביתה. מושל מסצ'וסטס קלווין קולידג' (לימים נשיא ארצות הברית) גייס את המיליציות המקומיות כדי למלא את מקומם של השוטרים ולהפסיק את השביתה.

בינואר 1971 כ-20,000 משוטרי משטרת ניו יורק "חלו" בשפעת הכחולה, כתגובה לדחיית בקשתם להעלאת שכרם. השביתה נמשכה חמישה ימים, במהלכם הצליחה מחלקת המשטרה לפרוס כ-15% מכוחה הסדיר, כשהיא משתמשת בקצינים בכירים ובכוחות מילואים ומתנדבים.

שביתת פקחי הטיסה בארצות הברית באוגוסט 1981 הייתה גם היא במסווה של "שפעת כחולה", משום שהיא הייתה מנוגדת לחוק שאסר שביתות של איגודי עובדים בארגונים ממשלתיים. בתגובה, הנשיא רונלד רייגן פיטר 11,345 עובדים כדי לסיים את השביתה.

בדצמבר 1981 שבתו כ-1,700 משוטרי משטרת מילווקי בטענה כי פקידי העירייה מתעלמים מבקשות המשטרה ומסכנים את שלומם של השוטרים. השביתה ארכה כ-16 שעות.

ביוני 2020 חלו ב"שפעת" 170 שוטרים ממשטרת אטלנטה במחאה על האישומים הפליליים שהוגשו נגד השוטרים המעורבים במותו של ריישארד ברוקס.

### בתרבות הפופולרית
ברומן "Mr. Monk and the Blue Flu", הדמות הראשית מקבלת הזדמנות לשוב לעבודתה עקב ה"שפעת הכחולה".

גם בסדרות "" ו"ברוקלין תשע-תשע" ישנם פרקים הסובבים סביב השפעת הכחולה.

## הערות שוליים

קטגוריה:שביתות
קטגוריה:משטרה
אלזי לואר פומרוי

**אלזי לואר פומרוי** (באנגלית:**Elsie Lower Pomeroy**: 1882 – 1971 ) הייתה אמנית המזוהה ביותר עם תנועת ציור הנופים האמריקאיים ובמיוחד אזורי קליפורניה. היא גם הייתה אחת מקבוצה קטנה של מאיירים בוטניים שעבדו עבור משרד החקלאות של ארצות הברית (USDA) בתחילת המאה ה-20.

## ביוגרפיה
אלזי נולדה ב-30 בספטמבר 1882 בניו קאסל, פנסילבניה. היא הייתה בתו של סיירוס ב. לואר, יוצא צבא האיחוד האמריקני, שהשתתף במלחמת האזרחים האמריקאית וקיבל מדליית הכבוד. היא גדלה בוושינגטון הבירה וסיימה את לימודיה בבית הספר לאמנות קורקורן בתחילת המאה ה-20.

## מאיירת למשרד החקלאות
ממוזער
עד 1908, היא עבדה כאמנית עבור משרד החקלאות, וציירה איורים בוטניים עבור פרסומי המשרד. היא הייתה אחת מהקבוצות המובחרות של מאיירים בוטניים שעבדו בארגון בתקופה זו, ביניהם הייתה גם דבורה גריסקום פאסמור, אלן אישאם שאט, רויאל צ'ארלס סטדמן ואמנדה ניוטון.

היא ציירה למעלה מ-280 צבעי מים עבור משרד החקלאות, כולל פירות נפוצים כמו הדרים, תפוחים ותותים, וגם פירות פחות נפוצים. השנתון של המשרד לשנת 1908 הכיל שתיים מהתמונות שלה, כולל אפרסק אוגברט (עמוד 479) ואפרסמון (עמוד 484). שלא כמו רוב הקולגות שלה במשרד החקלאות, היא המשיכה בקריירה של אמנית מציגה לאחר שעזבה את השירות.

בשנת 1911 נישאה לקרל סטון פומרוי, פומולוג צעיר במשרד החקלאות. עד 1913, בני הזוג עברו לריברסייד, קליפורניה, שם קרל הצטרף לתחנת ניסוי הדרים ועזר לפתח את תעשיית התפוזים/הדרים במרכז ובדרום קליפורניה.

## ציירת בקליפורניה
בעת שהותה בריברסייד, החלה בלימודים וחברות מספר ציירים והייתה חברה באיגוד האמנות בריברסייד. במהלך תקופה זו, היא השלימה סדרה של ארבעה צבעי מים על תעשיית ההדרים בריברסייד. ציורים אלה הוצגו ברחבי ארצות הברית, זכו בפרסים רבים, והם נמצאים כעת באוסף הקבוע באוניברסיטת קליפורניה בריברסייד. ב-1935 היא נסעה לוושינגטון הבירה, שם הועסקה כאמנית בוטנית במשך מספר חודשים על ידי שירות היערות האמריקאי.

באמצע שנות הארבעים אלסי וקרל עברו למיל וואלי שבמחוז מרין, קליפורניה. אלסי, חובבת טבע נלהבת, טיילה ברחבי המדינה וצילמה את הנופים בקליפורניה. הנושאים שלה כללו מעמק המוות ונופים חופיים ועד נופי העיר של סן פרנסיסקו. היא שמרה על קשריה ההדוקים עם ציירים אחרים בקליפורניה. גם בתחילת שנות ה-80 לחייה היא ציירה ונסעה לסן מיגל דה אלנדה, מקסיקו.

אלסי התגוררה במחוז מרין עד סוף חייה והייתה חברה באגודת האמנים של מרין.

היא מתה ב-1971 במיל ואלי, קליפורניה, כשהיא מותירה אחריה מאות צבעי מים, שמנים ורישומים.

אף שאינה ידועה כמו בני דורה הגברים, עבודתה מדגימה את תנועת ציור הסצנות בקליפורניה משנות ה-50. המדיומים העיקריים שלה היו צבעי מים ושמן, אך היא גם ציירה והשתמשה בטמפרה.

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:אמניות אמריקאיות
קטגוריה:בוטנאיות
קטגוריה:בוטנאים אמריקאים
קטגוריה:מאיירות אמריקאיות
קטגוריה:אמריקאיות שנולדו ב-1882
קטגוריה:אמריקאים שנולדו ב-1882
קטגוריה:אמריקאיות שנפטרו ב-1971
קטגוריה:אמריקאים שנפטרו ב-1971
Mk 47 סטרייקר

**Mk 47** או **סטרייקר 40**, מכונה בצה"ל "**מקל"רון**", הוא מקלע רימונים בקליבר 40 מ"מ עם מערכת בקרת אש משולבת, המסוגלת לירות רימונים "חכמים" בקוטר 40 מ"מ שמתפוצצים באוויר.

## עיצוב
[ימין|ממוזער|חייל [פיקוד המבצעים המיוחדים של צבא ארצות הברית מדגים עמדת ירי של Mk 47 במהלך אימון כלי נשק משותפים באזור אימונים טקטי בעמאן, ירדן, 28 באוגוסט 2019.]]
ל-Mk 47 יש את הטכנולוגיה העדכנית ביותר לזיהוי, מיקוד ובליסטיקה. מערכת בקרת האש של Mk 47, המיוצרת על ידי ריית'יאון, משתמשת בטכנולוגיות החדישות ביותר בתחום חיפוש טווח לייזר, אמצעי ראיית לילה I2 וטכנולוגיית חישוב מסלול בליסטי.

בנוסף ליכולת לירות את כל סוגי הרימונים בקוטר 40 מ"מ בתקן נאט"ו כמו הסאקו דיפנס Mk-19, הוא יכול לירות רימונים חכמים מסוג MK285 שניתן לתכנת אותם להתפוצץ באוויר לאחר מרחק מוגדר. כוונת ממוחשבת מאפשרת למשתמש לקבוע מרחק זה.

## ציר הזמן של התוכנית
* יולי 2006: ג'נרל דינמיקס קיבלה חוזה בשווי של 23 מיליון דולר לייצור Mk 47 מוד 0. החוזה הוא חלק מחוזה לכמות בלתי מוגבלת למסירה לחמש שנים עם ערך פוטנציאלי כולל של 82 מיליון דולר. העבודה תושלם במתקן של ג'נרל דינמיקס בסאקו, מיין. ג'נרל דינמיקס משתפת פעולה עם ריית'יאון לבניית מערכת בקרת האש Lightweight Video Lightweight (LVS). ניהול התוכנית יתבצע במרכז הטכנולוגי של ג'נרל דינמיקס בברלינגטון.
* פברואר 2009: ג'נרל דינמיקס קיבלה חוזה בשווי 12 מיליון דולר לייצור Mk 47 מוד0.

## שימוש בצה"ל

ה-Mk 47 מכונה בצה"ל **מקל"רון**. כוחות חיל הרגלים עשו בו שימוש במהלך התמרון הקרקעי ברצועת עזה במלחמת חרבות ברזל.

## משתמשים
הכוחות המזוינים של ארצות הברית וצה"ל הציגו מספר מצומצם של מערכות ח"כ 47 מוד 0, עם כ-1,500 בשירות ארצות הברית.

* : צבא אוסטרליה הזמין 200 מקלעי Mk 47 מוד 1 במחיר 47 מיליון דולר, שיימסרו החל מהרבעון השלישי של 2016 עד אמצע 2017 במטרה  להחליף את ה-Mk-19.
* : צבא הגנה לישראל חתם בשנת 2010 על עסקה בסך 24.9 מיליון דולר לרכישת 130 מקלעים מדגם Mk 47 מוד 0. המקלעים הגיעו ב-2012 במטרה להחליף את ה-Mk 19.
* : בשירות פיקוד המבצעים המיוחדים של ארצות הברית, כולל הצבא והצי, בשירות בעיראק ובאפגניסטן משנת 2006, ומיועד לשגר רימונים קלים מתקדמים. כעת בשימוש על ידי יחידות  פיקוד המבצעים המיוחדים של ארצות הברית בסוריה.

## ראו גם
* סאקו דיפנס Mk-19
* XM25
* מטול רימונים M-203
* M2 בראונינג
* מטול רימונים

## קישורים חיצוניים

## הערות שוליים

קטגוריה:כלי ירייה
אירן אלפלדי

**אירן אלפלדי** (במקור **רבוס שוורץ**, בהונגרית: **Alföldi Irén**; אגר, 24 ביולי 1871 – אחרי 1940) הייתה זמרת אופרה (סופרן) יהודייה-הונגרייה. קרוב לוודאי נספתה בשואה.

## ביוגרפיה
אירן אלפלדי (שוורץ) נולדה במשפחה יהודית בצפון הונגריה כבתם של סוחר הקמח שמעון שוורץ ושל בטי קליין. בין השנים 1888 לבין 1899 למדה בחוג לשירה באקדמיה הלאומית המלכותית הלאומית למוזיקה ולדרמה (כיום שמה האקדמיה למוזיקה ע"ש פרנץ ליסט). היא שינתה את שמה לאלפלדי בשנת 1891. אז המשיכה את לימודיה בקונסרבטוריון Gesellschaft der Musikfreunde בווינה אצל Johannes Reß.

בשנת 1895 הפכה לחברה בלהקת התיאטרון הגרמני בפראג, שם ערכה את הופעת הבכורה שלה בלוהנגרין בתפקיד אלזה בראבנטי.שם ב-15 בנובמבר 1903 שרה את מרתה בהצגת הבכורה של האופרה "ארץ השפלה" (Tiefland) מאת אז'ן ד'אלבר. שותפה באופרה היה דז'ה אראני (מקודם: דוד מאיר גולדברגר) בתפקיד פדרו. היא הופיעה מספר פעמים בהונגריה בתקופה שהופיעה על במות בתי האופרה בחו"ל. בשנת 1906 חזרה להונגריה לצמיתות. לאחר פרישתה בשנות ה-20 של המאה ה-20 עבדה כמורה לשירה ולפיתוח קול וכמנצחת מקהלה ב"בית הספר חטיבת ביניים לעלמות אנגליות" בעיר אגר.

## תפקידיה
* אז'ן ד'אלבר: בתחתית ההרים – מרתה
* ז'ורז' ביזה: כרמן – תפקיד ראשי
* קארוי גולדמארק: מלכת שבא – שולמית
* פייטרו מסקאני: אבירות כפרית – סנטוזה
* וולפגנג אמדאוס מוצרט: חליל הקסם – פמינה
* הנס פיצנר: הנריק המסכן – הילדה
* ריכרד וגנר: ההולנדי המעופף – סנטה
* ריכרד וגנר: לוהנגרין – בראבנטי אלזה
* ריכרד וגנר: הוולקירה – סיגלינדה

## לקריאה נוספת
* אירן אלפלדי במאגר המידע של בית האופרה הממלכתי ההונגרי
* לקסיקון אמנות הבמה ההונגרי. אירן אלפלדי
* לקסיקון המשחק ההונגרי.עריכה שימוש בחומר שנאסף של ינה ארדי ואמיל קירטי. . . אלאדר שפופלין. התאחדות השחקנים הלאומית ומכון הפנסיה, [1929].
* אירן אלפלדי  אופרסיסימו
* תמונת אירן אלפלדי במוזיאון בעיר סרנץ'

## הערות שוליים

קטגוריה:זמרות אופרה יהודיות הונגריות
קטגוריה:בוגרות האקדמיה למוזיקה ע"ש פרנץ ליסט
קטגוריה:מורים למוזיקה בהונגריה
קטגוריה:אגר (עיר): אישים
קטגוריה:ילידות 1871
קטגוריה:הונגרים שנולדו ב-1871
קטגוריה:נפטרות במאה ה-20
ויוט

**וִיוֹט** (באנגלית: **Wiyot**) הם קבוצה אתנית מילידי יבשת אמריקה שחיו בצפון קליפורניה, בסביבת  (במחוז המבולדט של ימינו) ובאזורים סמוכים. הם קראו לעצמם במונח "קו'וויל" (**Ku'wil**) שפירושו בשפתם "העם". במאה ה-21 נותרו מהם כ-450 איש, הרשומים במספר שבטים המוכרים על-ידי הממשל הפדרלי בארצות הברית, כגון שבט ויוט.

## היסטוריה
תחום מושבם של הוויוט כלל את אזור הנהר מד, דרך מפרץ המבולדט, ובכלל זה אזור הערים המודרניות  ו, ועד לאגן התחתון של נהר איל .

בפנים היבשת, האזור היה מיוער בצפיפות בעצי סקוויה נאה עתיקים. רצועת החוף הייתה חולית ברובה, מורכבת מדיונות וביצות גאות ושפל. הוויוט כללו שלוש קבוצות לפי על ניב וגאוגרפיה (מצפון לדרום):
* פטוואט (Patawat), באזור נהר המד (שנקרא בשפתם "פוטאווט").
* ויוט של מפרץ המבודלט, נקראו גם וויקיגאדאקווי ("אנשים עניים").
* ויאט (Wiyat), באזור הדלתה של נהר איל.

הוויוט היו בין הילידים האחרונים בקליפורניה שנתקלו במתיישבים ה"לבנים" (ממוצא אירופי). המשלחות הספרדיות ממקסיקו הגיעו צפונה רק עד מפרץ סן פרנסיסקו, וציידי פרווה רוסיים שפלשו לקליפורניה במאה ה-18 לא התעניינו באזור, אשר לא היה בית גידול של לוטרת הים. אורח חייהם של אנשי הוויוט, לאחר מאות שנים רבות של התפתחות מבודדת, הופרע רק על ידי המערב הישן של אמריקה. משלחת מחקר של ג'וזיה גרג שהתה בשנים 1849–1850 במפרץ המבולדט, ולאחר שובם לסן פרנסיסקו נשלחו כמה ספינות ליישב את המפרץ. יורד הים דאגלס אוטינגר ואנשי צוותו היו בשנת 1850 למתיישבים האמריקנים הראשונים שנכנסו למפרץ המבולדט. אחרי כן הואץ קצב ההתיישבות הלבנה באזור.

מבצר פורט המבולדט הוקם ב-30 בינואר 1853 על ידי הצבא הפדרלי, כאזור חיץ בין הילידים לבין מחפשי זהב ומתיישבים. מבין הכורים, החקלאים, החוואים והכורמים שזרמו לקליפורניה בתקופת הבהלה לזהב, רבים התיישבו באזור שהיום הוא העיר יוריקה. היחסים בין הילידים למתיישבים הפכו עוינים, והתאפיינו בפשיטות ובמסעי נקם.

ממוזער|זקני ויוט במשמרת בשנת 2014 לזכר הטבח של שנת 1860
ב-26 בפברואר 1860 ערכו אזרחים מן המתיישבים בקליפורניה טבח מאורגן באנשי ויוט, והרגו מאות מהם, בעיקר נשים וילדים. טבח זה היה לחלק חשוב ממורשתם וזהותם המודרנית של הוויוט. אזרחים אחרים מבין המתיישבים העידו על הטבח ותוצאותיו בזעזוע, ביניהם הסופר האמריקאי ברט הארטה שעבד אז כעוזר עורך בעיתון מקומי. אך חקירה רשמית ואף חבר מושבעים גדול שזימן עדים וערך דיונים, לא הצליחו לזהות ולו אחד מן הפורעים, ולא הוגשו כתבי אישום.

יתרת בני הוויוט רוכזו בפורט המבולדט להגנה עליהם. הניצולים נאספו בעיקר לשמורת אינדיאנים בקליפורניה, אף שהמשיכו להימלט ממנה ולחזור לאזורי מולדתם.

בשנת 1850 חיו באזור זה כ-2,000 אנשי ויוט וקארוק, אך לאחר 1860 נותרו כ-200 בלבד, ובשנת 1910 חיו פחות מ-100 אנשי ויוט טהורי דם בנחלת אבותיהם. ירידה מהירה זו באוכלוסייה התרחשה עקב מחלות, עבדות, דרישת דמי חסות, העברה ממקום למקום (צאצאי הניצולים מתארים זאת כ"צעדות מוות") וטבח.

מאז 1992 מתקיימות מדי שנה אזכרות בכפר טולוואט (Tuluwat), באי המכונה "האי האינדיאני", ומתנהל שם מיזם שיקום תרבותי וסביבתי גדול. לאחרונה הוחזר טקס האזכרה לאי עצמו, ובני השבט הנוכחיים מנסים להחיות אותו.

בשנת 2000 הקימו אנשי ויוט את שמורת האינדיאנים טייבל בלאף (Table Bluff Reservation) בחוף דרום מפרץ המבולדט. רשומים בה כ-350 איש.

## קישורים חיצוניים

* 

## הערות שוליים

קטגוריה:אינדיאנים: שבטים בארצות הברית
גביע המדינה בכדורסל 2022

**[[גביע המדינה בכדורסל]]** לשנת **2022** היא התחרות ה-62 מאז היווסדו של המפעל.

בני הרצליה זכתה בגביע השני בתולדותיה, לאחר שניצחה במשחק הגמר את הפועל תל אביב.

## שיטת המשחקים
החל מעונה זו ולשתי עונות ניסיון, פוצל מפעל גביע המדינה ל-2, טורניר זה כולל 8 קבוצות בלבד מליגת העל, שסיימו את הסיבוב הראשון של הליגה במקומות 1–8 וטורניר גביע הליגה הלאומית שכולל את כל 15 הקבוצות בליגת המשנה והחל בחודש אוקטובר 2021.

איגוד הכדורסל הגיע עם הסכם לחברת מגדל אשר במסגרתו תשמש החברה כנותנת החסות למפעל גביע המדינה למשך שלוש עונות. זוהי הפעם הראשונה בה חברה עסקית תשמש כנותנת החסות למפעל גביע המדינה.

## סיבוב ראשון
הגרלת הסיבוב הראשון נערכה ב-28 בדצמבר 2021 לאחר סיום המחזור ה-11 בליגת העל. הקבוצות במקומות 1–4 בזמן ההגרלה הוגרלו כנגד הקבוצות במקומות 5–8. הסיבוב הראשון היה אמור להיערך ב-15, 16 ו-17 בינואר, אך בשל מקרי קורונה במספר קבוצות רק המשחק בין הפועל לחולון להפועל חיפה התקיים במועדו ושאר השחקים נדחו. שלב חצי הגמר והגמר צפויים להיערך בחודש ב-14 וב-17 בפברואר בהתאמה בהיכל מנורה מבטחים.

## חצי הגמר

## הגמר

## קישורים חיצוניים
* גביע המדינה לגברים, באתר איגוד הכדורסל בישראל

## הערות שוליים

קטגוריה:2022 בישראל: כדורסל
קטגוריה:תחרויות כדורסל ב-2022
קטגוריה:עונות בגביע המדינה בכדורסל
דז'ה אראני

**דז'ה אראני** (במקור **דוד מאיר גולדברגר**, בהונגרית: **Arányi Dezső**; מחוץ להונגריה **Desider Arányi**; סאטו מארה, 28 אוגוסט 1867 – פשטארז'בט, 21 ביוני 1923) היה זמר אופרה (טנור).

## ביוגרפיה
דוד מאיר גולדברגר נולד במשפחה יהודית בת שבע נפשות. אביו היה מוריץ גולדברגר, חזן ותלמיד חכם, ואמו הייתה ארנקה אקשטיין. בתור ילד פלא, דז'ה הקטן שר בבית הכנסת המקומי כבר כשהיה בן שש. עמית של אביו, חזן בעיר פשט, שזיהה את כישרונו יוצא הדופן, הביא את הילד בן העשר לבירת ממלכת הונגריה. הוא המשיך להתפתח כנער במקהלת בית הכנסת, ואחר כך, בגיל ארבע עשרה, הפך לתלמידו של אימרה בלוביץ' ולאחר מכן של גיירינגר בווינה.

בשנת 1891 ערך את הופעת הבכורה שלו בתיאטרון העיר ברנו בתפקיד ראול (מאיירבר: ההוגנוטים). באותו הזמן כבר השתמש בשם אראני, אם כי לא שינה אותו רשמית עד 1906. הוא שהה בבירת מורביה במשך שתי עונות, שם בשנת 1891 נשא לאישה את זמרת האופרה אמיליה לאנגה (1864–1909). במשך עונת 1892–1893 הוא התקבל לקרולאופר בברלין. התקופה הראשונה של שלו בבית האופרה של בודפשט החלה בשנת 1894. באותה תקופה הוא עדיין שר בעיקר תפקידי טנור לירי. אראני עזב את בית האופרה לראשונה בשנת 1900. הוא הופיע כאורח בכל רחבי אירופה, למשל בשנת 1901 שר את דון אוטביו (מוצרט: דון ג'ובאני) בזלצבורג. משנת 1902 עד 1904 היה חבר בלהקת התיאטרון הגרמני בפראג. שם שר את תפקיד פדרו ב-15 בנובמבר 1903 בהצגת הבכורה של האופרה "ארץ השפלה" (Tiefland) מאת אז'ן ד'אלבר. שותפתו באופרה הייתה אירן אלפלדי (מקודם: רבוס שוורץ) בתפקיד מרתה. התקופה השנייה שלו בבית האופרה של בודפשט החלה בשנת 1904. בשלב זה, עם צליל קולו שנשחק משהו, הוא בעיקר שימש טנור הרואי (המכונה בגרמנית "Heldentenor") - טנור דרמטי בעל גוון אפל ונמוך יותר. משמש בעיקר באופרות גרמניות, לדוגמה, תפקידו של "טנהויזר" באופרה הנושאת שם זה מאת ריכרד וגנר. הוא פרש מהבמה בשנת 1913, ולימד בשנים שלאחר מכן.

אראני סבל מסוכרת בשנים האחרונות לחייו. ביוני 1923 פונה לבית החולים היהודי באויפשט, שם אובחן כסובל מתסמיני אלח דם. היה צריך לקטוע את רגליו, אך לאחר השיפור הראשוני מצבו החמיר והוא הלך לעולמו. בהתאם לבקשתו, הוא נקבר יחד עם הוריו בארז'בטפלבה, בבית הקברות היהודי.

ילדיו היו סרנה, רומיאו, אראקיל וראול.

## תפקידיו


## לקריאה נוספת
* צ'אבה צ'יראק: זמר האופרה דז'ה אראני
* זמרי אופרה שנשכחו: דזידר אראני 1868–1923 (עם דיסקוגרפיה)
* ביוגרפיה באתר operissimo.com
* 100 שנה לבית האופרה של בודפשט. Ed. גזה שטאודט בודפשט, 1984. מוציא לאור מוזיקה. 
* Seeger, Horst: *Opernlexikon*. 3. ... überarb. ... Aufl. Berlin, 1986. Henschelverlag. 
* לקסיקון יהודי הונגרי. 1929. עורך פטר אויווארי. דז'ה אראני

## קישורים חיצוניים

## הערות שוליים

קטגוריה:זמרי אופרה יהודים הונגרים
קטגוריה:מורים למוזיקה בהונגריה
קטגוריה:הונגרים שנולדו ב-1867
קטגוריה:הונגרים שנפטרו ב-1923
מפרצון קריסטל

**מפרצון קריסטל** או **מצר קריסטל** (באנגלית: **Crystal Sound**) הוא מצר ים או מפרצון בחוף גרהאם - חוף בארץ גרהאם, בחצי האי האנטארקטי שבאנטארקטיקה.

המפרצון ממוקם בין החלק הדרומי של איי ביסקו לבין חופי ארץ גרהאם.

מצר הים שבין כף אוונסן לכף לבלון מהווה את הגבול הצפוני של המפרצון(את פתחו של המצר), ונקודת הולדפאסט, האי רו, האי ליאר ואיי סילאר מהווים את הגבול הדרומי של המצר.

## היסטוריה

שמו של המצר ניתן לו בשנת 1960 על ידי הוועדה המייעצת לשמות אנטארקטיים של בריטניה.

השם ניתן בשל העובדה שאתרים רבים בשטח המפרצון (איים, קבוצות איים, שוניות, מדפי קרח) נקראים על שם חוקרים שחקרו את המבנה של גבישי הקרח.

באנגלית "קריסטל" משמעו "גביש". מצפון למפרצון שמות של אתרים רבים נקראים על שם פיזיולוגים.

## לקריאה נוספת
• Piñones, Andrea & Hofmann, Eileen & Dinniman, Michael & Klinck, John. (2011), **[https://www.researchgate.net/publication/252693980_Lagrangian_simulation_of_transport_pathways_and_residence_times_along_the_western_Antactic_Peninsula Lagrangian simulation of transport pathways and residence times along the western Antactic Peninsula]**, Deep-sea Research Part Ii-topical Studies in Oceanography - DEEP-SEA RES PT II-TOP ST OCE. 58. 1524-1539. 10.1016/j.dsr2.2010.07.001

## קישורים חיצוניים
* מידע כללי
* מפרצון קריסטל באתר הסקר הגאולוגי של ארצות הברית
* מפת אזור מפרצון קריסטל
* תצלום לוויין של אזור מפרצון קריסטל

## הערות שוליים

קריסטל
קריסטל
קריסטל
יחסי טרנסניסטריה–רומניה

**יחסי רומניה–טרנסניסטריה** הם היחסים הדו-צדדיים בין הרפובליקה המולדובנית הפרידנסטרובית, המוכרת בינלאומית כחלק ממולדובה, לרומניה. רומניה אינה מכירה בעצמאותה של טרנסניסטריה.

## היסטוריה
במהלך שנות התשעים תמכו כמה ממשלות ברומניה ברעיון של איחוד עם מולדובה. רבות מההצעות לא היו כוללות את טרנסניסטריה. במהלך מלחמת טרנסניסטריה (1992), סיפקה רומניה למולדובה תמיכה צבאית נגד טרנסניסטריה. בנוסף, משרד החוץ הרומני עסק בפעולות דיפלומטיות לסיום פעולות האיבה.

בשנת 2010 הסכימה ממשלת רומניה להשתתף במערכת ההגנה מפני טילים של נאט"ו. כתגובה הציעה ממשלת טרנסניסטריה פריסה של טילי איסקנדר לטווח בינוני בטרנסניסטריה. שלוש שנים לאחר מכן, מומחים ראו כי תרחיש זה אינו סביר.

בשנת 2016, משרד העיתונות של משרד החוץ של טרנסניסטריה מחה על חדירתם לכאורה של חדירת מטוסים רומניים למרחב האווירי הטרנסניסטרי.

בשנת 2017 ביקרו עיתונאים מכמה אמצעי תקשורת רומניים בטירספול וראיינו את שר החוץ הטרנסניסטרי.

רומניה היא שותפת הייצוא השלישית בגודלה בטרנסניסטריה.

בשנת 2019 אמר נשיא טרנסניסטריה ואדים קרסנוסלסקי כי מבחינתו "אוקראינה, רוסיה ומולדובה רלוונטיות יותר מרומניה".

בטרנסניסטריה, רומניה נתפסת באופן מסורתי כאויבת.

## ראו גם
* יחסי מולדובה–רומניה

קטגוריה:ערכים ללא קטגוריות פיזיות - יחסי חוץ
אירן באנו

**אירן באנו** (במקור עד 1905 **ביכלר**, בהונגרית: **Bánó Irén**; בודפשט, 28 במאי 1884 – בודפשט, 27 באוקטובר 1965) הייתה זמרת אופרה ואופרטה (סופרן) יהודייה-הונגרייה. אשתו של פאל שאנדור, פוליטיקאי וחבר האספה הלאומית (חבר פרלמנט) יהודי-הונגרי, גיסתה של אמה שנדור אשתו של המלחין זולטאן קודאי.

## קורות חיים
[שמאל|ממוזער|300x300 פיקסלים|היא חולקת את קברה עם בעלה ב[בית הקברות היהודי ברחוב שלגוטאריאני]]
אירן ביכלר נולדה במשפחה יהודית. אביה היה "פעיל בבורסה". בגיל חמש עשרה הפכה לתלמידה של המחלקה לשירה ולאחר מכן לשירה אופראית באקדמיה למוזיקה ע"ש פרנץ ליסט. בשנת הלימודים האחרונה שלה, בשנת 1903, חתמה חוזה עם תיאטרון קיראי שזה עתה נפתח, שם הופיעה כהופעת בכורה באופרטה של ינה הוסקה "פרח הזהב" (Aranyvirág). בשנת 1904 קיבלה את התפקיד של "הנסיכה הצרפתייה" באופרטה "יאנוש ויטז" (János vitéz) מאלזה סמושי, שהושאלה תחילה מבית האופרה של בודפשט לתפקיד זה. המחבר פונגראץ קאצ'ו התכוון כבר במקור שהיא תשיר תפקיד זה. מתוך מאתיים ההופעות הראשונות של המחזמר המצליח, באנו שיחקה בתפקיד זה ב-153 מופעים.

בינואר 1910 שיחקה בתפקיד הראשי של אאידה (כאאידה) וכשולמית (במלכת שבא של קרל גולדמארק) בבית האופרה, שם הייתה חברת צוות קבועה בעונת 1911–1912.

בשנת 1923 נישאה לפאל שאנדור, חבר פרלמנט, וקריירת הבמה שלה הסתיימה. היא באה בקשר הדוק עם משפחת קודאי. לאחר שבר מפרק הירך של אמה (אשתו של קודאי) הפכה לאורחת ומטפלת קבועה אצלה ביחד עם קטלין פוראי בכל יום רביעי.

## תפקידיה

* Goldmark Károly: *Sába királynője* – Szulamit
* Hegyi Béla: *Borisz király* – Jelena
* Kacsóh Pongrác: *János vitéz* – A francia királykisasszony
* Giacomo Meyerbeer: *A hugenották* – Valentine
* Jacques Offenbach: *Szép mosóné* – Lurette
* Johann Strauss jun.: *A denevér* – Rosalinda
* Claude Terrasse: *Én, te, ő!* – Yolande
* Giuseppe Verdi: *Aida* – címszerep
* Richard Wagner: *Lohengrin* – Brabanti Elza
* Ermanno Wolff-Ferrari: *Susanne titka* – Susanne


## לקריאה נוספת
* חדשות ספורט מחו"ל ומקומיים = המאה העשרים בינואר 1904

## קישורים חיצוניים
* 
* אירן באנו, באתר האופרה
* אירן באנו, במאגר המידע של בית האופרה הממלכתי ההונגרי
*אירן באנו, בלקסיקון ההונגרי לאמנות הבמה
*תמונת אירן באנו, באתר hungaricana

## הערות שוליים

קטגוריה:זמרות אופרה יהודיות הונגריות
קטגוריה:בוגרות האקדמיה למוזיקה ע"ש פרנץ ליסט
קטגוריה:ניצולות השואה: הונגריה
קטגוריה:בודפשט: אישים
קטגוריה:יהדות בודפשט
קטגוריה:הונגריות שנולדו ב-1884
קטגוריה:הונגרים שנולדו ב-1884
קטגוריה:נפטרות ב-1965
קטגוריה:הונגרים שנפטרו ב-1965
יחסי אוקראינה–טרנסניסטריה

**יחסי אוקראינה–טרנסניסטריה** הם מערכת היחסים הבילטרלית בין אוקראינה לרפובליקה המולדובנית הפרידנסטרובית. אוקראינה אינה מכירה רשמית בעצמאות טרנסניסטריה. אף על פי כן, היא מקיימת עימה מגעים במישור הפוליטי, התרבותי והכלכלי.

## היסטוריה
בשנת 1924 הוקמה הרפובליקה האוטונומית הסובייטית הסוציאליסטית של מולדובה בתוך הרפובליקה הסובייטית הסוציאליסטית האוקראינית, עד 1940, שטח שכיום נקרא טרנסניסטריה.

## יחסים מודרניים
היחסים בין טרנסניסטריה לאוקראינה השתנו מספר פעמים, בהתאם למדיניות החוץ של הממשלה בקייב. באופן כללי, אוקראינה מתיימרת לשמש כ"חלון הראשי של טרנסניסטריה לעולם החיצון". נכון להיום, כ-29% מאוכלוסיית טרנסניסטריה היא אוקראינית מבחינה אתנית.

ביוני 1992, נשיא אוקראינה דאז, ליאוניד קרבצ'וק, אמר כי אוקראינה תבטיח את עצמאותה של טרנסניסטריה למקרה של איחוד מולדבני-רומני. בחשאי ניהלו השלטונות האוקראינים משא ומתן עם ממשלת טרנסניסטריה במטרה לאיחוד בין שתי המדינות.

ב-2001 ביקשו נציגי האיחוד האירופי ממשלת אוקראינה לסגור את הגבול שלה עם טרנסניסטריה. ממשלת אוקראינה התעלמה מבקשות אלה.

בקיץ 2006 ביקר שר החוץ האוקראיני בוריס טרסיוק בטרנסניסטריה, אך לא נפגש עם פקידי ממשלה מקומיים. ביקור זה הופרע על ידי מפגינים אנטי-מערביים.

במהלך כהונתו של ויקטור ינוקוביץ' בשנים 2010–2014, אוקראינה תמכה בעמדה הרוסית כלפי טרנסניסטריה. היא תמכה בטקטיקה של צעדים קטנים ליישוב הסכסוך בטרנסניסטריה. היברומאידאן בשנת 2014, השפיע כלכלית על טרנסניסטריה, ולאחר עליית פטרו פורושנקו לשלטון, השתנתה לרעה העמדה האוקראינית כלפי טרנסניסטריה. פורושנקו אמר כי טרנסניסטריה אינה מדינה ריבונית, אלא שמו של אזור לאורך גבול אוקראינה-מולדובה. בשנת 2017 אמר נשיא טרנסניסטריה, ואדים קרסנוסלבקי, כי על אוקראינה וטרנסניסטריה לשקם את היחסים ביניהם.

## ראו גם
* יחסי אוקראינה–מולדובה

## קישורים חיצוניים

קטגוריה:ערכים ללא קטגוריות פיזיות - יחסי חוץ
מיי בייבי

**מיי בייבי** הוא מתחם קניות למוצרי ילדים הכולל פארק שעשועים בירכא.

## רקע
בשנת 1996 הקימו חנות בגודל 90 מ"ר למוצרי תינוקות. שלוש שנים לאחר מכן נכנס לעסק גם אחיו וויסאם כנעאן. כעבור שנה וחצי עבר העסק עבר למיקומו הנוכחי וגדל ל-300 מ"ר וביחד קידמו את ההתפתחות וההרחבה שלה עד לגודלה כיום. גודל של הקומפלקס כיום הוא 20,000 מ"ר.

המתחם כולל חנויות במתכונת של חנות בתוך חנות. בקומה העליונה פארק שעשועים גדול ומקורה, המשתרע על 5000 מ"ר.

בשנת 2019 נפתח האתר לקניות אונליין של המתחם.

## קישורים חיצוניים
* 

## הערות שוליים

קטגוריה:ירכא
קטגוריה:ישראל: מרכזי קניות
קטגוריה:ישראל: פארקי שעשועים
יחסי טרנסניסטריה–רוסיה

**יחסי טרנסניסטריה–רוסיה** (ברוסית: **Российско-приднестровские отношения**) הם היחסים הדו-צדדיים בין הרפובליקה המולדובנית הפרידנסטרובית לבין הפדרציה הרוסית. רוסיה אינה מכירה רשמית בעצמאותה של טרנסניסטריה; עם זאת, רוסיה מקיימת מגעים עם טרנסניסטריה בתחום המדיני, הצבאי, התרבותי והכלכלי.

## היסטוריה
מדינת טרנסניסטריה נוצרה על ידי אליטות כלכליות מקומיות עם יחסים מיוחדים עם המרכז הפוליטי הסובייטי ואחר כך הרוסי.

בתקופת שלטונו של איגור סמירנוב (1991–2011) שימור יחסים טובים עם רוסיה היה בראש סדר העדיפויות של מדיניות החוץ הטרנסניסטרית. רוסיה חברה במתכונת 5+2 (יחד עם טרנסניסטריה, מולדובה, אוקראינה והארגון לביטחון ולשיתוף פעולה באירופה, ועם ארצות הברית והאיחוד האירופי כמשקיפות) לניהול משא ומתן על הסדר הסכסוך בטרנסניסטריה שהוקם בתקופת שלטונו של סמירנוב. אולם בתום כהונתו של סמירנוב דחקה טרנסניסטריה את החשיבות לרוסיה.

במהלך ביקורו בקייב בשנת 2010 אמר הנשיא דמיטרי מדבדב כי הוא תומך ב"מעמד מיוחד "לטרנסניסטריה ומכיר בתפקידו החשוב והמייצב של הצבא הרוסי". בתחילת העשור השני של המאה ה-21 העריכו מומחים כי רוסיה מכוונת ל"טייוואניזציה" של טרנסניסטריה.

בשנת 2021 ביקר שר החוץ הטרנסניסטרי ויטאלי איגנטיב ברוסיה ונפגש עם נציג מטעם משרד החוץ הרוסי. במהלך שיחתם דנו שני הנציגים בתחומים שונים של יחסי רוסיה-טרנסניסטריה, כולל מגפת COVID-19 בטרנסניסטריה.

## יחסים קונסולריים
בשנת 2012, רוסיה פתחה קונסוליה בטרנסניסטריה, למרות מחאות ממשלת מולדובה. למרות זאת, רוסיה לא הכירה בטרנסניסטריה כמדינה עצמאית.

בשנת 2017 פתחה טרנסניסטריה לשכה זמנית במוסקבה. אלכסנדרו קרמן, סגן נשיא לשעבר בטרנסניסטריה (1990–2001) ושר החוץ לשעבר של הרפובליקה העממית של דונצק (2014), הוביל את הלשכה, שנסגרה זמן קצר לאחר מכן. שנתיים לאחר מכן נפתחה בלשכה דיפלומטית רשמית של טרנסניסטריה במוסקבה. מאוחר יותר באותה שנה, ממשלת טרנסניסטריה ביקשה מהרשויות הרוסיות אם הן יכולות להוציא דרכונים ומסמכים אחרים בלשכה הדיפלומטית. הלשכה ממוקמת ברחוב פוברסקאיה ומבלת כיום על ידי ליאוניד מנקוב, סגן נשיא איגוד עורכי הדין של הפדרציה הרוסית.

## ראו גם
*יחסי מולדובה–רוסיה

## קישורים חיצוניים

קטגוריה:ערכים ללא קטגוריות פיזיות - יחסי חוץ
יחסי דרום אוסטיה – טרנסניסטריה

**יחסי דרום אוסטיה-טרנסניסטריה** (ברוסית: **Приднестровско-югоосетинские отношения**) הם היחסים הדו-צדדיים בין דרום אוסטיה והרפובליקה המולדובנית הפרדנסטרובית (טרנסניסטריה). דרום אוסטיה מוכרת על ידי חמש מדינות חברות באו"ם וטרנסניסטריה על ידי אף אחת. היחסים הדו-צדדיים הם בעיקר סמליים.

## היסטוריה
במהלך שנות התשעים, שתי המדינות כוננו יחסים דיפלומטיים. בתקופת שלטונו של איגור סמירנוב בטרנסניסטריה (1991–2011) שתי המדינות פיתחו יחסים הדוקים. בשנת 2006 חתמו נציגי שתי המדינות על אמנת ידידות, שיתוף פעולה ותמיכה הדדית וכן הצהרה על הקמת קהילה לדמוקרטיה וזכויות אומות. בשנת 2012, נציגים של הכוחות המזוינים של דרום אוסטיה חתמו על הסכם שיתוף פעולה עם נציגי הכוחות המזוינים של טרנסניסטריה והכוחות המזוינים האבחזים בסוחומי. ההסכם נועד לחזק את הביטחון הצבאי, אספקת מידע הדדי על האתגרים והאיומים על הביטחון הלאומי, היושרה הטריטוריאלית והריבונות.

באופן קבוע, נציגי שתי המדינות מבקרים במדינות האחרות. לדרום אוסטיה יש שגרירות בטירספול ולטרנסניסטריה משרד ייצוג בצחינוואלי. באופן קבוע, שתי מדינות משרדי החוץ מחליפות פתקים דיפלומטיים.

## ראו גם
*יחסי טרנסניסטריה–רוסיה
*יחסי אבחזיה–דרום אוסטיה

קטגוריה:ערכים ללא קטגוריות פיזיות - יחסי חוץ
יהודה הלוי ברבי הלל

רבי **יהודה הלוי ברבי הלל** היה פייטן שחי בארץ ישראל או בסביבתה, בתקופה הפייטנות המזרחית המאוחרת, כנראה במאה ה-11. פיוטים שכתב נתגלו בגניזת קהיר בידי מנחם זולאי. הביאה לפרסומו (היחסי) העובדה שכתב פיוטים לט"ו בשבט, והיותו הפייטן הידוע הראשון שחיבר קרובות מיוחדות למועד זה.

מבחינת סגנונו, ניתן לשייך אותו לבית המדרש של תלמידי רבי אלעזר ברבי קליר, ובאופן ספציפי יותר, יש דמיון בין סגנון כתיבתו לסגנון הכתיבה של רבי פינחס הכהן בן יעקב מכפרא, בן המאה השמינית לערך. עם זאת, בכמה ממליצותיו נראה שהוא הושפע מרבי יוסף אבן אביתור, ולכן קבע זולאי שאי אפשר להקדימו לשנת 1000. בשל כך, מקובל לשייך אותו למאה ה-11.

## פיוטיו
לא שרדו פיוטים רבים שלו. בגניזה נמצאו עד כה שתי קרובות שלו לט"ו בשבט, קרובה אחת ליום חול, כמה קטעי יוצר לאבל, יוצר לפורים ופיוט ברכת המזון לפורים. בנוסף, שולמית אליצור העלתה את ההשערה שקדושתא גדולה לשבת ראש חודש, החתומה "יהודה לוי", שייכת לרבי יהודה ברבי הלל.

שתי קרובותיו לט"ו בשבט הן המקור הקדום ביותר לציונו של ט"ו בשבט כמועד חגיגי, מלבד המשמעויות ההלכתיות הטכניות שלו כמסמל את מעבר השנה לעניין מצוות התלויות בארץ. זולאי העלה את ההשערה כי הקרובות, המתבססות על חומר מדרשי, מעידות על קובצי דרשות לט"ו בשבט שלא הגיעו לידינו. יצוין כי מלבד שתי קרובות אלה נודע רק עוד פיוט אחד מתקופה זו שיועד לט"ו בשבט, וכנראה המנהג לציין את ט"ו בשבט כמועד חגיגי היה נחלתן של קהילות מועטות בלבד. מעיון בשתי הקרובות עולה ההשערה כי המניע לציין את ט"ו בשבט במיוחד הוא הימצאו בלב עונת הגשמים ובשל כך היותו הזדמנות נוספת לבקש על הגשמים.

## לקריאה נוספת
* מנחם זולאי, "ר' יהודה הלוי שאינו ר' יהודה הלוי", בתוך: הנ"ל, **ארץ ישראל ופיוטיה**, עורך: אפרים חזן, הוצאת מאגנס תשנ"ו, עמ' 198–213. (להורדה, מפורום אוצר החכמה) [הדפסה ראשונה: **ארץ ישראל** ד (תשט"ז), עמ' 138–141.]

## קישורים חיצוניים

* 

## הערות שוליים

קטגוריה:פייטני ארץ ישראל
קטגוריה:התקופה הערבית בארץ ישראל
קטגוריה:גניזת קהיר
קטגוריה:יהודים בארץ ישראל במאה ה-11
יחסי אבחזיה–נאורו

**יחסי אבחזיה–נאורו** מתייחסים ליחסים הבילטרליים בין אבחזיה לנאורו. בין המדינות נוצרו יחסים ב-14 בדצמבר 2009, לאחר מלחמת גאורגיה–רוסיה ב-2008, שגרמה לאבחזיה לקבל הכרה בינלאומית חלקית.

## הכרה וכינון יחסים דיפלומטיים
נאורו הפכה לחברת האו"ם הרביעית שמכירה ומקים יחסים דיפלומטיים עם אבחזיה כמדינה עצמאית ב-15 בדצמבר 2009. באותו יום, נחמם הסכם הכרה בין שר החוץ של אבחזיה, סרגיי שמבה, ושר המסחר והחוץ של נאורו, קירן קאקה.

## פגישות בין גורמים רשמיים
נציגי נאורו נכחו כמשקיפים בבחירות לנשיאות באבחזיה ב-26 באוגוסט 2011.

ב-18 בספטמבר 2012, שגריר אבחזיה ברוסיה איגור אחבה נפגש עם נשיא נאורו, ספנט דאבידו במוסקבה ודן עימו בשיתוף פעולה עתידי. ב-7 בנובמבר 2013 נפגש אחבה במוסקבה עם יורשו של דאבידו בארון ואקה ודן בהסכמים שייחתמו בין אבחזיה לנאורו.

בין התאריכים 18 ל-20 באפריל 2015 ביקרה משלחת מנאורו באבחזיה בראשות סגן הנשיא דייוויד אדאנג. הוא דן בחתימת שלושה הסכמים על שיתוף פעולה ומינויו של קונסול כבוד של נאורו באבחזיה.

בין התאריכים 27–29 בספטמבר 2015, לודוויג סקוטי, יו"ר הפרלמנט של נאור, ביקר באבחזיה ביום השנה ה-23 ליום הניצחון במלחמת אבחזיה בשנים 1992–1993 בסוחומי שבאבחזיה.

ב-29 בספטמבר 2016, במהלך ביקור באבחזיה של משלחת בראשות יו"ר הפרלמנט של נאור סיריל בורמן, חתמו שתי המדינות על הסכם ידידות ושיתוף פעולה.

לאחר ביקור תדיר ופגישה עם שר החוץ של הפדרציה הרוסית, סרגיי לברוב בסוצ'י ב-22 בנובמבר 2017, ביקר בארון ואקה,אז נשיא נאורו, באבחזיה עד 23 בנובמבר. הוא היה ראש הממשלה הלא-רוסי הראשון שביקר באבחזיה. שתי המדינות הסכימו להגדיל את הקשר ההדדי ברמה הגבוהה יותר הן ברפובליקה של נאורו והן ברפובליקה של אבחזיה.

לרגל חמישים שנות עצמאות נאורו ב-31 בינואר 2018, משלחת מאבחזיה שהצטרפה עם משלחת מדרום אוסטיה ביקרה בהזמנה מממשלת נאורו בהזדמנות זו ב-27 בינואר עד 4 בפברואר 2018. שר החוץ האבחזי, דאור קוב נפגש עם הנשיא ואקה. כמה מסמכים דו-צדדיים נחתמו בין שר החוץ והממשלה של אבחזיה לפרלמנט נאורו ב-1 בפברואר 2018 בין סעיד חראזיה וסיריל בורמן במשרד הפרלמנט של נאורו.

קטגוריה:ערכים ללא קטגוריות פיזיות - יחסי חוץ
יוהאן נפומוק בק

**יוהאן נפומוק בק** (בהונגרית: **Beck János Nepomuk**; 5 במאי 1827 – 9 באפריל 1904) היה זמר אופרה (בריטון) יהודי-הונגרי. אביו של זמר האופרה יוזף בק.

## ביוגרפיה
יוהאן נפומוק בק נולד בעיר פשט במשפחה יהודית ממוצא גרמני. הוא עסק בפיתוח קול לצד לימודי משפטים. בשנת 1846 ערך את הופעת הבכורה שלו בתיאטרון הגרמני של העיר פשט. בשנה שלאחר מכן הוא ערך את הופעת הבכורה שלו בחו"ל בווינה ולאחר מכן הופיע בהמבורג, ויסבאדן ופרנקפורט. בשנת 1853 חזר לבירת אוסטריה. הוא שר לראשונה שם את תפקיד וילהלם טל באופרה בשם זהה של רוסיני. במהלך שהות נוספת בווינה הוא הופיע באופרה המלכותית דאז, ה-Theatre am Kärntnertor או Kärntnertortheater (תיאטרון שער הקרינתיים) שהיה תיאטרון יוקרתי בווינה במהלך המאות השמונה עשרה והתשע עשרה. התואר הרשמי שלה היה Kaiserliches und Königliches Hoftheater zu Wien (תיאטרון הקיסר והמלוכה המלכותי של וינה). בשנת 1862 זכה בתואר "זמר חצר". בשנת 1869 הופיע בפתיחת האופרה החדשה של וינה. בשנת 1885 "נטרפה עליו דעתו" ובכך הסתיימה הקריירה שלו. תחילה אושפז במוסד רפואי ולאחר מכן עבר לגור בברטיסלאבה עד סוף ימיו. בנו ויתר על הקריירה שלו כדי לטפל באביו, אך מת ב-1903 שנה לפני אביו שנפטר  בברטיסלאבה ב-1904.

## תפקידיו
* בטהובן: פידליו – דון פיזארו
* בליני: הפוריטנים של סקוטלנד – סר ריצ'רד פורת
* קרוביני: חבית המים – מיכאלי
* דוניצטי: לוצ'יה די למרמור – הלורד הנרי אשטון
* דוניצטי: לוקרציה בורג'ה – אלפונסו
* דוניצטי: בליסריו – תפקיד כותרת
* גולדמארק: מלכת שבא – שלמה המלך
* מאיירבר: האישה האפריקאית – נלוסקו
* מאיירבר: כוכב הצפון – פיטר הגדול
* מוצרט: דון ג'ובאני – תפקיד ראשי
* מוצרט: חליל הקסם – כומר זקן
* רוסיני: וילהלם טל – תפקיד ראשי
* ורדי: ריגולטו – תפקיד ראשי
* וגנר: לוהנגרין – טלרמונד

## לקריאה נוספת
* Operissimo.com
* Oesterreichisches Musiklexikon
* Österreichisches Biographisches Lexikon 1815–1950
* לקסיקון יהודי הונגרי. 1929. עורך פטר אויווארי. יוהאן נפומוק בק
* פטר וארנאי. לקסיקון האופרה
* מוזיאון הספרותי פטפי

## קישורים חיצוניים

קטגוריה:זמרי אופרה יהודים הונגרים
קטגוריה:יהדות בודפשט
קטגוריה:בודפשט: אישים
קטגוריה:הונגרים שנולדו ב-1827
קטגוריה:הונגרים שנפטרו ב-1904
בסיס ליפצק

**בסיס ליפצק**, רשמית **מרכז התעופה ליפצק** (ברוסית: **Ли́пецкий а́виаце́нтр**) הוא בסיס של כוחות האוויר והחלל הרוסיים, אשר משמש כבסיס צבאי וכולל בית ספר לתעופה שמכשיר מחדש את אנשי הטיסה וההנדסה של יחידות הקרב האוויריות, כמו גם פיתוח ויישום של שיטות לשימוש קרבי במערכות תעופה. יחידה 62632 ממוקמת בבסיס זה.

השם המלא הרשמי הוא **המרכז להכשרת אנשי תעופה ויחידות מבדק צבאיות של משרד ההגנה של הפדרציה הרוסית על שם** **צ'קלוב** (ברוסית: **центр подготовки авиационного персонала и войсковых испытаний Министерства обороны РФ имени В. П. Чкалова**). מספר יחידות חיל האוויר הרוסי ממוקמות בשדה התעופה ליפצק-2, הממוקם במרחק 8 קילומטרים מערבית למרכז העיר ליפצק. בבסיס חונים מספר רב של מטוסי קרב שהושבתו המיועדים לחריטה: Su-24, Su-27, MiG-23, MiG-27, MiG-29, MiG-31. נוסף למסלול טיסה פעיל מבטון, בבסיס ישנו מסלול בטון ישן המשמש כאזור חניה ומסלול הסעה.

בשנות ה-20 של המאה ה-20 במקום פעל בית ספר לטייסים גרמנים אותה סיימו מעל ל-100 גרמנים שבהמשך נקלטו בלופטוואפה.

## גלריה

קובץ:Bundesarchiv_RH_2_Bild-02292-207,_Russland,_Lipezk,_Flugzeuge_Fokker_D._XIII.jpg|200x200 פיקסלים|מפציצי Fokker D.XIII בליפצק, שבזמן מלחמת העולם השנייה היה תחת כיבוש נאצי ושימש כבית הספר לתעופה של הלופטוואפה.
קובץ:Aviacenter_Lipetsk.jpg|191x191 פיקסלים|סמל מרכז התעופה ליפצק
קובץ:Пилотажная_группа_Соколы_России.JPG|150x150 פיקסלים|מרכז ליפצק הכשיר את הצוות האווירובטי "בזי רוסיה", שמטוסיהם טסו מעל מוסקבה בסלון האווירי של מוסקבה, 2009.
קובץ:Falcons_of_Russia_aerobatic_team_Su-27_2.jpg|



## קישורים חיצוניים

* מרכז התעופה ליפצק באתר משרד ההגנה הרוסי
* בית ספר סודי לטיסה בליפצק
* עקבות רוסיים בהולדת הלופטוואפה, על ההיסטוריה של הבסיס בימי מלחמת העולם השנייה
## הערות שוליים

קטגוריה:רוסיה: אקדמיות צבאיות
קטגוריה:מחוז ליפצק
ליפצק
ליפצק
פרס המוזיקה של MTV אירופה למופע החדש הטוב ביותר

**[[פרסי המוזיקה של MTV אירופה|פרס המוזיקה של MTV אירופה]] למופע החדש הטוב ביותר** הוא אחת מארבע הקטגוריות הכלליות המקוריות שחולקו מאז הטקס הראשון בשנת 1994. במקור נקרא **האמן הפורץ** (1994-1999). בשנת 2007 הקטגוריה כללה רק אמנים אירופאים שנבחרו על ידי הצופים בכל אזור באירופה, בכל יום הודח האמן עם הכי פחות קולות והזוכה הופיע בשידור חי בטקס. המחזיקה הנוכחית בפרס זה היא דוג'ה קאט.

## זוכים ומועמדים
הזוכים רשומים ראשונים ובאותיות **מודגשות**.

## הערות שוליים

מופע חדש
זכויות להט"ב בוונואטו

**לסביות, הומוסקסואלים, טרנסג'נדרים וביסקסואלים ([[הקהילה הגאה|להט"ב]]) ב[[ונואטו|וונואטו]]** מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית מוגדרת כחוקית בשטחי המדינה מאז 2007. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינה מוכרת בחוק. כמו כן, לא קיימת הכרה משפטית בשינוי מגדר עבור טרנסג'נדרים בעלי דיספוריה מגדרית.

בשנת 2011 הצביעה ונואטו בעד "ההצהרה המשותפת על הפסקת מעשי אלימות והפרות זכויות אדם הקשורות בהתבססות על נטייה מינית וזהות מגדרית" שגינתה לראשונה אלימות ואפליה נגד להט"ב בעצרת הכללית של האו"ם.

"VPride Foundation" היא קבוצת זכויות אדם ונואטית שפועלת למען קידום זכויות להט"ב, חופש ביטוי וחופש מדת. הקבוצה, שהוקמה בשנת 2009, ארגנה במשך השנים אירועים רבים להעלאת המודעות למעמדם היום יומי של אזרחי להט"ב בוונואטו שכללו לעיתים השתתפות של שרי הממשלה.

## מעמד בחוק
פעילות הומוסקסואלית בין מבוגרים בהסכמה מוגדרת כחוקית בוונואטו מאז כניסתו לתוקף של חוק העונשין (תיקון) 2006 בשנת 2007, בעוד גיל ההסכמה שווה ל-15 שנים עבור זוגות הומוסקסואלים והטרוסקסואלים כאחד.

## הכרה במערכות יחסים חד-מיניות
ונואטו אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור).

באוקטובר 2013 פרסם שר הפנים הצהרה שאמרה כי כמרים "אינם רשאים לערוך נישואים חד-מיניים" בוונואטו.

ביוני 2014 דנה ועדת החוק של ונואטו בנושא הכשרת נישואים חד-מיניים וציינה את ההתפתחויות בנושא באוסטרליה השכנה וניו זילנד. הוועדה ציינה כי חוק הנישואים הקיים אינו אוסר בצורתו הנוכחית על הכרה בנישואים חד-מיניים (אם כי גם לא מאפשר להם להיות מוכרים במפורש). הוועדה קבעה בסיומה כי הכשרה של נישואים חד-מיניים תאפשר לאזרחי  להט"ב בוונואטו "למלא את העדפתם המינית ללא דיכוי או חשש להעמדה לדין" אך הוסיפה כי "ההתנגדות הדתית ליוזמה תהיה גבוהה".

## הגנה מפני אפליה
לא קיימים חוקים שמעניקים הגנה משפטית מפני אפליה על רקע נטייה מינית או זהות מגדרית בוונואטו. עם זאת, סעיף 18.2 (ו) לחוק שירות ההוראה 2013 קובע את חובתה של ועדת שירות ההוראה של ונואטו שלא להפלות בגיוס, קידום, פיתוח מקצועי, העברה וכל שאר ההיבטים בניהול עובדיה על בסיס "העדפה מינית".

## תנאי מחיה
ונואטו מוגדרת כמדינה בעלת מוסר חברתי דתי חזק. כתוצאה מכך מומלץ לתיירי להט"ב (ואזרחים בכלל) להימנע מהפגנת חיבה פומבית עם בני הזוג שלהם.

היום הבינלאומי נגד הומופוביה, טרנספוביה וביפוביה צוין לראשונה בוונואטו בשנת 2016 ונערך על ידי הקבוצה "VPride Foundation". באוקטובר 2016 הקבוצה בקורלציה עם ארגוני זכויות אדם נוספים בהם "Vanuatu Women's Centre"  (בעברית: מרכז הנשים של ונואטו) קיימה סדנה בנושא זכויות להט"ב וזכויות נשים. במהלכה שר הבריאות של ונואטו השתתף באירוע ודן בנושאים כגון גישה טובה יותר לבריאות עבור אנשים שחיים עם HIV/איידס.

## טבלת סיכום

## ראו גם

* זכויות להט"ב
* זכויות להט"ב באוקיאניה
* זכויות להט"ב בחבר העמים הבריטי

## הערות שוליים

ונואטו
קטגוריה:ונואטו
ונואטו
פרס המוזיקה של MTV אירופה ללהקה הטובה ביותר

**[[פרסי המוזיקה של MTV אירופה|פרס המוזיקה של MTV אירופה]] ללהקה הטובה ביותר** הוא אחד הפרסים הכלליים המקוריים שמחולקים מדי שנה מאז הטקס הראשון בשנת 1994. ספייס גירלז, בקסטריט בויז, לינקין פארק ו-BTS זכו כולם בפרס פעמיים.

## זוכים ומועמדים
הזוכים רשומים ראשונים ובאותיות **מודגשות**.

## ביאורים

## הערות שוליים

להקה
אלן אישאם שאט

**אלן אישאם שאט** (באנגלית: **Ellen Isham Schutt** : 1873 – 1955) הייתה מאיירת בוטנית אמריקאית בתחילת המאה ה-20 של משרד החקלאות האמריקאי. עבודתה מהווה חלק מאוסף צבעי המים של הספרייה החקלאית הלאומית.

## ביוגרפיה
אלן אישאם שאט נולדה ב-15 באפריל 1873 באחוזת אוק גרוב בארלינגטון, וירג'יניה, לפרנסיס גריינג'ר שאט ולאמילי אליזבת תומאס שאט לבית ואליס. היא הייתה אחת משבעה ילדים, עם שני אחים וארבע אחיות. הם גדלו במה שהיא כעת צ'רידייל, וירג'יניה, שם קנה אביה אדמה לאחר מלחמת האזרחים. אביה של אלן רכש בסופו של דבר כמעט 300 דונם באזור וכיום נחשב לאחד ממייסדי צ'רידייל המודרנית.

בשנת 1906, אלן בנתה בית נאו-קלאסי גדול בצ'רידייל שהיה ידוע בשם "אלנווד". הוא נבנה כולו מבטון כהגנה מפני שריפה, ומספרים שהוא היה הבית הראשון באזור שחובר להזנת חשמל.

אלן ואמה התעניינו בגנאלוגיה ויצרו יחד עצי משפחה רבים שלא פורסמו ורישומים אחרים הנוגעים למשפחת ואליס שהועברו לאחר מכן לאגודה ההיסטורית של מרילנד.

ב-1914, השנה שבה נפטר אביה, היא נישאה לוולטר דייוויד בלקברן בפלורידה. נישואים אלה לא החזיקו מעמד, ובשנת 1917 היא נישאה לבן דודה הראשון, תומאס סמית' ואליס (1876–1949), בווירג'יניה.

אלן מתה ב-5 בדצמבר 1955 בווירג'יניה, והיא קבורה בבית הקברות של גני קולומביה בארלינגטון.

## קריירה
שאט עבדה עבור משרד החקלאות של ארצות הברית בין השנים 1904 ו-1914, חלק מקבוצת מאיירים שכללו את דבורה גריסקום פאסמור, אמנדה ניוטון, רויאל צ'ארלס סטדמן, ג'יי מריון שול ואלזי לואר פומרוי. במהלך תקופה זו, היא ציירה למעלה מ-700 צבעי מים של פירות ואגוזים. הנושאים שלה נעו בין פירות נפוצים (תפוחים, אגוזי היקורי) לאקזוטיים (אגוזי קשיו), וציורים לא מעטים מראים נזקי פירות מעובשים, חרקים ומסיבות אחרות. סגנונה המדויק והיבש למדי הביא לצבעי מים שלעיתים נראים יותר כמו רישומים מאשר ציורים.

היא גם עיצבה כמה פירות כתפוחים ואגסים בשעווה כדי להדגים את ההשפעות של אחסון ואריזה ארוכים על פירות. היא תרמה כמה רישומים של דגימות צמחים שנאספו במקסיקו לעבודה של בריטון ורוז על הקקטוסים.

החל משנת 1911 הזמינה אוניברסיטת קליפורניה את שאט לצייר בצבעי מים את התפוחים המקומיים שמראים נזקים כתוצאה ממצבים הנעים בין מחלות ופגיעות חרקים ועד פגיעה מאחסון. חוקר אחד טוען שסדרה זו של דימויים "היפר-ריאליים" מסתכמת בייצוג מרומז של הרעיון שאין תפוח מושלם או נורמלי - זהו חזון המתאים לשאיפות של עידן מתקדם של שליטה על כוחות טבעיים כמו הריקבון.

הסדרה המלאה של 286 ציורי צבעי מים שצוירו בין השנים 1911 ל-1915 מוחזקת על ידי אוניברסיטת קליפורניה בדייוויס.

## גלריה

California lemons fresh picked and cured.jpg
Ellen-Schutt-lemons.jpg
Ellen-Schutt-pecans.jpg
Pomological Watercolor POM00001856.jpg


## קישורים חיצוניים

* 

## הערות שוליים

קטגוריה:אמריקאים ילידי וירג'יניה
קטגוריה:מאיירות אמריקאיות
קטגוריה:אמריקאיות שנולדו ב-1873
קטגוריה:אמריקאים שנולדו ב-1873
קטגוריה:אמריקאיות שנפטרו ב-1955
קטגוריה:אמריקאים שנפטרו ב-1955
2020 בקמרון

אירועים בשנת **2020 ב[[קמרון]]**.

## הנהגה
* נשיא: פול בייה
* ראש הממשלה: ג'וזף נאוט

## אירועים
מתמשך – מגפת הקורונה בקמרון.
* 9 בפברואר – בחירות לפרלמנט הקמרוני. מפלגת העם הדמוקרטי זכתה ב-139 מ-167 מקומות.
* 14 בפברואר – כחלק של משבר אנגלופון נהרגו 21 אזרחים באחד הכפרים.
* 6 במרץ – גילוי ראשון של חולה נגיף הקורונה.
* 24 באוקטובר – כחלק של משבר אנגלופון בוצע התקפה על בית הספר.
* 27 בדצמבר – 37 הרוגים בתאונת אוטובוס.
* 31 בדצמבר – מספר חולי קורונה במידה הגיע ל-26,277 מהם 448 נפטרו.

## קישורים חיצוניים

קמרון
קטגוריה:שנים בקמרון
קמרון